**DISPOZIŢIA**

**nr. 301 din 30 iunie 2021**

**privind** **emiterea acordului Judeţului Cluj, în calitate de proprietar**

 **alimobilului identificat cu număr cadastral 264645 Cluj-Napoca,**

**pentru realizarea lucrărilor de racordare la instalația electrică de la**

**postul de transformare 10/0,45 kV Țebei**

Preşedintele Consiliului Judeţean Cluj,

Văzând referatul comun al Direcției Juridice și al Arhitectului Șef cu nr. 2433/26.01.2021, privind emiterea acordului Județului Cluj, pentru realizarea lucrărilor de racordare la instalația electrică de la postul de transformare 10/0,45kV Țebei,amplasat pe imobilul din str. Eremia Grigorescu nr. 37-39, municipiul Cluj-Napoca, judeţul Cluj, identificat cu număr cadastral264645 Cluj-Napoca,

Având în vedere:

* adresa Mediatica S.R.L.înregistrată la Consiliul Judeţean Cluj sub nr. 24371/16.07.2020 și răspunsul Consiliului Județean Cluj nr. 24371/29.08.2020;
* adresa Mediatica S.R.L.,înregistrată la Consiliul Judeţean Cluj sub nr. 2433/21.01.2021, precum și planul de situație atașat acesteia;
* adresa Direcției Generale de Asistență Socială și Protecția Copilului Cluj nr. 6034/08.02.2021, înregistrată la Consiliul Județean Cluj cu nr. 4973/09.02.2021.

În conformitate cu prevederile:

* art. 173 alin. (1) lit. d), alin. (6) lit. b) art.190 alin. (4), art. 191 alin. (6) lit. b) și d), art. 287 lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;
* Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
* Titlul VI – Proprietatea publică din Legea nr. 287/2009 privind Codul civil republicată, cu modificările şi completările ulterioare;
* art. 48, art.62 din Legea nr.123/2012, a energiei electrice şi a gazelor naturale, cu modificările și completările ulterioare;
* art. 20 alin. (1) lit. b) din Anexa la Ordinul Ministerului Dezvoltării Regionale şi Locuinţei nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii;
* Ordinul Autorității Naţionale de Reglementare în Domeniul Energiei nr. 59/2013, pentru aprobarea Regulamentului privind racordarea utilizatorilor la reţelele electrice de interes public, cu modificările și completările ulterioare;
* Hotărârii Consiliului Judeţean Cluj nr. 181/2012 privind mandatarea Preşedintelui Consiliului Judeţean Cluj pentru emiterea acordului Judeţului Cluj, în calitate de proprietar al imobilelor aflate în domeniul public sau privat, conform prevederilor Legii privind autorizarea executării lucrărilor de construcţii nr. 50/1991, republicată, cu modificările şi completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificărileși completările ulterioare,

**d i s p u n e:**

**Art. 1.** Se emite acordul Judeţului Cluj pentru realizarea lucrărilor de racordare la instalația electrică de la postul de transformare 10/0,45kV Țebei,amplasat peimobilul din str. Eremia Grigorescu nr. 37-39, municipiul Cluj-Napoca, judeţul Cluj, identificat cu număr cadastral nr. 264645 Cluj-Napoca, cu condiția realizării liniei electrice subterane în spațiul de 60 cm de la împrejmuirea de pe partea sudică și estică a imobilului identificat cu număr cadastral 264645 Cluj-Napoca și refacerii la forma inițială a terenului*.*

**Art. 2.** În cazul în care se va decide stabilirea unor taxe ulterioare, urmează ca prezentul acord să fie adiţionat conform prevederilor aprobate.

**Art. 3.** Prezenta dispoziţie se comunică, prin poșta electronică, Arhitectului Şef al Judeţului Cluj, Direcției Generale de Asistență Socială și Protecția Copilului Cluj, societății Mediatica S.R.L., precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE, SECRETAR GENERAL AL JUDEŢULUI,**

Alin Tișe Simona Gaci